તે સમયે અમેરિકા વૈજ્ઞાનિક શોધખોળો અને ઔદ્યોગિક પ્રગતિના જોરે હરણફાળ ભરતો દેશ હતો. અમેરિકામાં સંશોધન ક્ષેત્રે મહાન વૈજ્ઞાનિક થોમસ આલ્વા એડિસનનું મોટું નામ હતું. નિકોલા ટેસ્લાએ ન્યૂ યોર્કમાં થોમસ એડિસન સાથે ઇલેક્ટ્રિસિટીના ક્ષેત્રે નવીન પ્રયોગો આરંભ્યા. પરંતુ બંને વચ્ચે મતભેદ અને મનભેદ ઊભા થતાં ટેસ્લા અને એડિસન છૂટાં પડ્યાં અને જીવનભર વિરોધી પ્રતિસ્પર્ધી બની રહ્યાં.